

**SREDNJA ŠKOLA DR. ANTUNA BARCA CRIKVENICA**
**Adresa:** Zidarska 4, 51260 Crikvenica
**Telefon:** 051 / 241 202; 051 / 784 211
**E-pošta:** ured@ss-abarca-crikvenica.skole.hr

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. - 30.06.2025. GODINE**

**OPĆI DIO**

Srednja škola dr. Antuna Barca Crikvenica je u izvještajnom razdoblju ostvarila ukupne prihode od 785.471,13 eura što iznosi 47,20% ukupno planiranih prihoda za 2025. godinu te su u odnosu na isto razdoblje 2024. godine veći za 12,57 postotnih poena. Ukupni planirani rashodi u prvoj polovici 2025. godine su ostvareni 54,76 % i iznose 887.014,31 eura, što je za 31,09 postotnih poena više u odnosu na 2024. godinu. Ostvareni prihodi i rashodi rezultirali su manjkom prihoda od 128.543,18 eura. S obzirom da preneseni višak iz 2024. godine iznosi 30.352,64 eura, ostvaren je ukupni manjak prihoda i primitaka za pokriće u sljedećem izvještajnom razdoblju u iznosu od 98.190,54 eura. Zbog primjene novog Pravilnika o proračunskom računovodstvu i Računskom planu (NN 158/23 i 154/24) došlo je do promjena načina knjiženja troškova plaće i ostalih materijalnih prava zaposlenika koji se financiranju iz državnog proračuna pa su tako ranijih godina troškovi plaće i materijalnih prava za razdoblje od 12 mjeseca prethodne godine do svibnja tekuće godine bili knjiženi u prvoj polovici godine, dok su u prvoj polovici 2025. godine knjiženi troškovi za plaće zaposlenika za razdoblje od prosinca 2024. godine do lipnja 2025. godine, odnosno jedan mjesec više nego u istom razdoblju 2024. godine čime su znatno viši rashodi za zaposlene (konto 31) i izvor financiranja Pomoći u odnosu na prethodnu godinu. Prema navedenom trošak plaće za mjesec lipanj knjiži se u izvještajnom razdoblju dok će se prihod za navedeno knjižiti u srpnju na dan isplate plaće za lipanj.

Najveći udio ostvarenih prihoda odnosi se na izvor financiranja 4 – Prihodi za posebne namjene, najvećim dijelom osnivača PGŽ kojima se financira osnovna djelatnost Škole kroz decentralizirana sredstva i programe iznad zakonskog standarda te izvor financiranja 5 – Pomoći, prihod Ministarstva znanosti i obrazovanja kojima se financiraju rashodi za plaće i ostala materijalna prava zaposlenika. Rashodi financirani iz izvora 3-Vlastiti prihodi ostvareni su 57,31 % od planiranih dok su prihodi po izvoru 3-Vlastiti prihodi ostvareni su 53,54 % od planiranih te su manji za 54,23 postotna poena u ovom izvještajnom razdoblju s obzirom da je Škola u prethodnoj 2024. godini ostvarila prihod za iznajmljivanje školske dvorane sportskim klubovima za razdoblje od srpnja do prosinca 2023. godine.

Prenesi višak prihoda i primitaka iz 2024. godine u iznosu od 30.352,64 eura odnosi se na sljedeće izvore financiranja:

* višak vlastitih prihoda 16.993,21 €,
* višak prihoda od pomoći u iznosu od 12.802,09 €,
* višak prihoda od donacija u iznosu od 557,34 €.

S obzirom da do 30.06.2025.godine nisu provedene niti jedne izmjene i dopune financijskog plana za 2025. godinu navedeni preneseni višak se planira uvrstiti u financijski plan sa prvim sljedećim izmjenama i dopunama financijskog plana. Škola je 2025. godinu započela sa 34.773,35 eura na žiro računu, a stanje žiro računa na dan 30.06.2025. godine iznosi 14.949,45 euro.

Prema funkcijskoj klasifikaciji Škola je ostvarila 887,014,31 eura rashoda za Više srednjoškolsko obrazovanje (092) što je za 4,76 postotnih poena više od ostvarenja prethodne godine.

***POSEBNI DIO***

Od ukupno ostvarenih 887,014,31 eura rashoda najveći dio, 853.340,05 eura, odnosi se na program Osiguravanje uvjeta rada dok se 30.035,66 eura odnosi na program Unapređenje kvalitete odgojno obrazovnog sustava, a 3.638,60 eura se odnosi na program Kapitalna ulaganja u odgojno obrazovnu infrastrukturu.

Osiguravanje uvjeta rada je program koji obuhvaća sve materijalne i financijske troškove Škole koji nastaju tokom godine kao i rashode za zaposlene poput plaća i ostalih materijalnih prava prema Kolektivnim ugovorima i ostalim važećim propisima. Ovaj program financira se iz raznih izvora, a u prvoj polovici 2025. godini ostvareno je 55,10 % plana. Osnivač – PGŽ financira osnovnu djelatnost i troškove nastale u svezi iste kroz decentralizirana sredstva, MZO pokriva troškove zaposlenika,

njihovih plaća i ostalih materijalnih prava kroz Pomoći, a Škola, također, ostvaruje i vlastite prihode koji se troše prema potrebama Škole, a na uređenje i unapređenje Škole u svakom pogledu.

Program Unapređenje kvalitete odgojno obrazovnog sustava ostvario je 46,90 % planiranih rashoda. Program obuhvaća troškove za dvoje pomoćnika u nastavi za učenike koji ne mogu samostalno pratiti nastavni program, a koji se financira iz čak tri izvora financiranja. Također, programe školskog kurikuluma koje provodi Osnivač dok program Osiguranje besplatnih zaliha mensturalnih higijenskih potrepština kojim se pokrivanju troškovi higijenskih uložaka za učenice financira Ministarstvo znanosti i obrazovanja. Dok se projekt RCK RECEPT financira kroz Pomoći, a također je dio Programa za unapređenje kvalitete odgojno obrazovnog sustava čije je ostvarenje plana rashoda.

Program Kapitalna ulaganja u odgojno obrazovnu infrastrukturu su rashodi za nabavu dugotrajne imovine koja se nabavlja iz raznih izvora financiranja pri čemu najznačajniju ulogu imaju vlastita sredstva. Škola planira nabavu dugotrajne imovine i u sljedećem izvještajnom razdoblju stoga je ostvarenje plana rashoda navedenog programa u ovom izvještajnom razdoblju je 50,80 %.

**POSEBNI IZVJEŠTAJI**

Izvještaj o zaduživanju na domaćem i stranom tržištu novca i kapitala te izvještaj o danim jamstvima i plaćanjima po protestnim jamstvima

U izvještajnom razdoblju Srednja škola dr. Antuna Barca nije se zaduživala na domaćem ni na stranom tržištu novca i kapitala, niti davala jamstva, stoga nema posebnih izvještaja za navedeno.

Crikvenica, 29. srpnja 2025.

Ravnateljica

Ana Tomić Njegovan, prof.